ટેબલ ટેનિસમાં વિમેન્સ ટીમ બાદ મેન્સ ટીમે પણ ભારતને ગોલ્ડ મેડલ અપાવ્યો છે. ટીમ ઇવેન્ટની ફાઇનલમાં ભારતે નાઇજીરિયા સામે ૩-૦થી વિજય મેળવ્યો હતો. અચંતા શરત કમલે બોડે એબીઓડુનને ૪-૧૧, ૧૧-૫, ૧૧-૪, ૧૧-૯થી જ્યારે સથિયન જ્ઞાાનશેખરને સિગુન તોરિઓલાને ૧૦-૧૨, ૧૧-૩, ૧૧-૪થી હરાવીને ભારતને ૨-૦ની લીડ અપાવી હતી. આ પછી મેન્સ ડબલ્સમાં સુરતના હરમીત દેસાઇ-સથિયને એબિઓદિન-ઓમાટાયો સામે ૧૧-૮, ૧૧-૫, ૧૧-૩થી વિજય મેળવીને ભારતને ૩-૦ની અજેય સરસાઇ સાથે ગોલ્ડ મેડલ અપાવ્યો હતો.